b"\n_START_ARTICLE_\nJean-Fr\xc3\xa9d\xc3\xa9ric Edelmann\n_START_PARAGRAPH_\nJean-Fr\xc3\xa9d\xc3\xa9ric Edelmann (1749\xe2\x80\x931794) oli ranskalainen s\xc3\xa4velt\xc3\xa4j\xc3\xa4 ja kosketinsoittaja. H\xc3\xa4n opiskeli oikeustiedett\xc3\xa4 synnyinkaupungissaan Strasbourgissa ja asettui Pariisiin noin vuonna 1773. H\xc3\xa4n saavutti siell\xc3\xa4 mainetta s\xc3\xa4velt\xc3\xa4j\xc3\xa4n\xc3\xa4, pianistina ja kosketinsoittajien opettajana. Edelmann palasi vuonna 1789 Strasbourgiin ja sai hallinnollisen ty\xc3\xb6n Bas-Rhinin alueella. H\xc3\xa4net teloitettiin giljotiinilla poliittisten ja byrokraattisten toimiensa takia._NEWLINE_Edelmann s\xc3\xa4velsi n\xc3\xa4ytt\xc3\xa4m\xc3\xb6musiikkiteokset La bergere des Alpes (1781), Ariane dans l'isle de Naxos (1782) ja Diane e l'amour (1802). Lis\xc3\xa4ksi h\xc3\xa4nen tuotantoonsa kuuluu oratorio Esther (1781), sinfonioita, kamarimusiikkia ja kosketinsoitins\xc3\xa4vellyksi\xc3\xa4."